พระราชกฤษฎีกา กำหนดเขตที่ดินที่จะทำการสำรวจเพื่อการวาง และจัดทำผังเมืองรวมในท้องที่ตำบลบ่อยาง และตำบลเขารูปช้าง อำเภอเมืองสงขลา จังหวัดสงขลา พ.ศ. 2519



พระราชกฤษฎีกา
พระราชกฤษฎีกา
กำหนดเขตที่ดินที่จะทำการสำรวจเพื่อการวาง
และจัดทำผังเมืองรวมในท้องที่ตำบลบ่อยาง
และตำบลเขารูปช้าง
อำเภอเมืองสงขลา
จังหวัดสงขลา พ.ศ. ๒๕๑๙
 

ภูมิพลอดุลยเดช ป.ร.
ให้ไว้ ณ วันที่ ๒๑ กันยายน
พ.ศ. ๒๕๑๙
เป็นปีที่ ๓๑
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลบ่อยาง
และตำบลเขารูปช้าง อำเภอเมืองสงขลา จังหวัดสงขลา
เพื่อกำหนดการใช้ประโยชน์ที่ดินในการพัฒนาและรักษาสภาพภูมิประเทศ และสภาพแวดล้อม

อาศัยอำนาจตามความในมาตรา
๑๙๒ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติการผังเมือง
พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลบ่อยาง และตำบลเขารูปช้าง อำเภอเมืองสงขลา จังหวัดสงขลา พ.ศ. ๒๕๑๙

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
พระราชกฤษฎีกานี้ให้มีอายุห้าปี

มาตรา ๔
ให้ผู้อำนวยการสำนักผังเมืองเป็นเจ้าพนักงานการผังตามพระราชกฤษฎีกานี้

มาตรา ๕
เขตที่ดินที่จะทำการสำรวจเพื่อการวางและจัดทำผังเมืองรวมตามพระราชกฤษฎีกานี้
อยู่ในท้องที่ตำบลบ่อยาง และตำบลเขารูปช้าง อำเภอเมืองสงขลา จังหวัดสงขลา ภายในแนวเขตตามแผนที่ท้ายพระราชกฤษฎีกานี้

มาตรา ๖
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
หม่อมราชวงศ์เสนีย์
ปราโมช
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลบ่อยาง
และตำบลเขารูปช้าง อำเภอเมืองสงขลา จังหวัดสงขลา พ.ศ. ๒๕๑๙

(ดูข้อมูลจากภาพกฎหมาย)
หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ
เพื่อกำหนดการใช้ประโยชน์ที่ดินในการพัฒนาและดำรงรักษาสภาพภูมิประเทศที่งดงาม และมีคุณค่าในทางธรรมชาติ
ให้รับกับแผนพัฒนาการท่องเที่ยวในอนาคต เพื่อส่งเสริมการเศรษฐกิจ สังคม
สภาพแวดล้อม และการผังเมือง และเพื่อให้เจ้าหน้าที่มีอำนาจเข้าไปทำการสำรวจที่ดิน จึงจำเป็นต้องตราพระราชกฤษฎีกานี้

























นันติญา/พิมพ์
๑๘ ตุลาคม ๒๕๕๐
ฐิติพงษ์/ตรวจ
๒๒ ตุลาคม ๒๕๕๐

วิภา/ปรับปรุง
๑๕
กรกฎาคม ๒๕๕๘


[๑] ราชกิจจานุเบกษา
เล่ม ๙๓/ตอนที่ ๑๑๕/หน้า ๔๑๘/๒๘ กันยายน ๒๕๑๙